Diari Oficial de la Generalitat Valenciana


Sumari del DOGV 7806, del 15-06-2016 (2016/3806)

Acord d'iniciació del procediment de delimitació parcial de la forest d'utilitat pública AL086 denominada Ombria o Pla d'Alcalà pertanyent al seu ajuntament, corresponent a l'enclavament situat en la partida Corral de Ca i coincident amb la parcel·la 1146 del polígon 7 del terme municipal de Vall de Gallinera.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7806

Data del DOGV
:   15-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3806


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Acord

Acord d'iniciació del procediment de delimitació parcial de la forest d'utilitat pública AL086 denominada Ombria o Pla d'Alcalà pertanyent al seu ajuntament, corresponent a l'enclavament situat en la partida Corral de Ca i coincident amb la parcel·la 1146 del polígon 7 del terme municipal de Vall de Gallinera. [2016/3806]  
Per Reial Ordre d'1 d'octubre de 1925, es va incloure en el Catàleg de Domini Públic i d'Utilitat Pública de la Província d'Alacant la forest denominada Ombria o Pla d'Alcalà, sítia en el terme municipal de Vall de Gallinera, amb les següents característiques:  
Denominació: Ombria o Pla d'Alcalà  
Partit judicial: Dénia  
Terme municipal: Vall de Gallinera  
Pertinença: a l'Ajuntament de Vall de Gallinera. Inclòs en l'Inventari de Béns Municipals.  
Cabuda pública: 1.360 ha.  
Enclavats: 40 ha.  
Cabuda total: 1.400 ha.  
Límits: nord: riu Gallinera i propietats particulars; est: terme municipal de l'Atzúbia i la Vall d'Ebo; sud: terme municipal de la Vall d'Alcalà; oest: terme de Planes.  
En data 15 de desembre de 2015, l'enginyer competent de la demarcació forestal va realitzar una memòria i pressupost de la delimitació parcial de la forest d'utilitat pública AL086 denominada Ombria o Pla d'Alcalà ?pertanyent a l'ajuntament- corresponent a l'enclavament situat en la partida Corral de Ca i coincident amb la parcel·la 1146 del polígon 7 del terme municipal de Vall de Gallinera, que contenia la informació següent:  
1. Antecedents  
2. Justificació i preferència  
3. Descripció geogràfica de la forest  
4. Posició administrativa i pertinença  
a) Estudi de titularitat cadastral per mitjà de la Gerència Territorial de Cadastre  
b) Certificació Registral de la forest.  
c) Certificació Registral de l'enclavament.  
Així mateix inclou proposta motivada de començar per la segona fase.  
Una vegada redactada la memòria, la Direcció Territorial d'Alacant la va remetre a la Direcció General de Medi Natural i Avaluació Ambiental per a la seua aprovació, elevant al seu torn, proposta en què es justificava la necessitat d'iniciar l'expedient de delimitació.  
Per tant, d'acord amb el que disposa l'article 21 de la Llei 43/2003 de Forests, l'article 42 de la Llei 3/1993, Forestal, de la Comunitat Valenciana, i l'article 113 del Decret 98/1995, de 16 de maig, pel qual s'aprova el Reglament de la Llei 3/1993, així com el Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat i la Llei 14/2003, de 10 d'abril, de Patrimoni de la Generalitat Valenciana, és competència de la Conselleria d'Agricultura, Medi Ambient, Canvi Climàtic i Desenvolupament Rural la resolució i iniciació del present expedient de delimitació.  
La instrucció i tramitació de la delimitació la realitzarà la Direcció Territorial d'Alacant d'acord amb el que disposa l'article 112 del Decret 98/1995, de 16 de maig, pel qual s'aprova el Reglament de la Llei Forestal.  
Vist això, i de conformitat amb les potestats que m'han sigut conferides per mitjà del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural  
  
  
ACORDE  
  
Primer. L'inici de l'expedient de delimitació parcial de la forest d'utilitat pública AL086 denominada Ombria o Pla d'Alcalà ?pertanyent a l'ajuntament- corresponent a l'enclavament situat en la partida Corral de Ca i coincident amb la parcel·la 1146 del polígon 7 del terme municipal de Vall de Gallinera, província d'Alacant.  
Segon. Nomenar instructor del present expedient Luis Alonso García, tècnic adscrit a la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural, sense perjudici de la possibilitat de recusació, d'acord amb el que disposa l'article 29 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Tercer. Ateses les característiques de la forest, no s'aprecia que siga necessària la declaració de zones de defensa previstes en l'article 85 i 86 del Reglament de Forests.  
Quart. Es faculta l'instructor perquè procedisca a l'anunci de delimitació, que tindrà lloc com a mínim tres mesos després de la publicació del present acord.  
Cinqué. La Direcció Territorial d'Alacant comunicarà al Registre de la Propietat corresponent l'acord d'iniciació del procediment a fi que, per mitjà de nota al marge de la inscripció de domini, prenga nota de la seua incoació de conformitat amb l'art. 80.2 del Decret 485/1962, de 22 de febrer, pel qual s'aprova el Reglament de Forests.  
  
Sisé. Aquest acord d'iniciació haurà de publicar-se en el Diari Oficial de la Comunitat Valenciana, sense perjudici de la possibilitat d'utilitzar addicionalment altres mitjans de difusió. Al seu torn, l'anunci d'inici de les operacions de delimitació haurà de publicar-se mitjançant un edicte en l'Ajuntament de Vall de Gallinera i en el municipi contigu la Vall d'Alcalà. I se sol·licitarà que es designe un representant.  
Seté. Durant el termini de 45 dies naturals comptats a partir de l'endemà de la publicació del present acord, els que es conceptuen amb dret a la propietat de la forest o de part d'aquesta i els contigus que desitgen acreditar el que puga correspondre'ls, hauran de presentar els documents pertinents, i se'ls adverteix que transcorregut l'esmentat termini no se n'admetrà cap altre, i als que no els hagueren presentat, que no podran formular reclamació sobre propietat en l'expedient de delimitació. A fi de facilitar la devolució dels documents originals, es recomana presentar una còpia simple d'aquests, a fi de poder tornar-los una vegada hagen produït els efectes deguts en l'expedient.  
  
Els documents han de remetre's a la Direcció Territorial d'Alacant al carrer Manuel Sala, 2, 03278 Alacant, indicant com a referència el número d'expedient FOVARIOS 19/2013.  
Huité. Es notificarà, personalment, als propietaris de les finques contigües i també, si és el cas, als usufructuaris o titulars d'hipoteques o altres drets reals sobre aquestes quan siguen coneguts els seus domicilis tal com ho preveu l'article 59 de la Llei 30/1992 de Règim Jurídic de les Administracions Públiques i Procediment Administratiu Comú, es faculta la Direcció Territorial a realitzar un anunci públic que servirà com a notificació als possibles interessats no identificats, als titulars de béns i drets que siguen desconeguts, a aquells respecte dels quals siga ignorat el seu parador i als que intentada la notificació no s'ha pogut practicar. A fi de no causar indefensió a tercers, es comunica que en el cas de transmissió d'algun dret sobre titularitat, haurà de ser comunicat a la Direcció Territorial d'Alacant, informant sobre la tramitació del present expedient el nou titular.  
  
Contra aquest acte de tràmit, que no impedeix continuar el procediment, no pot interposar-se recurs en via administrativa i podrà oposar-s'hi en els recursos procedents contra la resolució que pose fi al procediment (art. 107 i següents de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú). No obstant això, es poden efectuar les al·legacions que es consideren oportunes o millor convinguen al seu dret, sent tingudes en compte per l'òrgan competent en redactar la corresponent proposta de resolució.  
  
València, 21 de març de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.